pythainlp/thai-wiki-dataset-v4 huggingface dataset:
ภาษาเช็ก

ภาษาเช็ก  ซึ่งในอดีตยังมีชื่อเรียกว่า ภาษาโบฮีเมีย (/boʊˈhiːmiən, bə-/) เป็นภาษาสลาฟตะวันตกภาษาหนึ่งในกลุ่มภาษาเช็ก–สโลวักที่มีผู้พูดมากกว่า 13 ล้านคน ถือเป็นภาษาทางการในประเทศเช็กเกีย ภาษาเช็กมีความใกล้ชิดกับภาษาสโลวักมากจนสามารถเข้าใจซึ่งกันและกันได้ (เช่นเดียวกันกับภาษาโปแลนด์ในระดับที่น้อยกว่า) ภาษาเช็กเป็นภาษาหลอมรวมหน่วยคำ (fusional language) ซึ่งเต็มไปด้วยระบบหน่วยคำที่รุ่มรวยและการเรียงลำดับคำที่ค่อนข้างยืดหยุ่น วงศัพท์ในภาษานี้ได้รับอิทธิพลอย่างกว้างขวางจากภาษาละติน และภาษาเยอรมัน
ภาษาเช็กมีระบบสัทวิทยาขนาดกลาง โดยแบ่งออกเป็นหน่วยเสียงสระเดี่ยว 10 หน่วยเสียง, หน่วยเสียงสระประสมสองเสียง 3 หน่วยเสียง และหน่วยเสียงพยัญชนะ 25 หน่วยเสียง (แบ่งออกเป็น "แข็ง", "กลาง" และ "อ่อน") คำต่าง ๆ อาจมีพยัญชนะควบกล้ำซับซ้อนหรือไม่มีสระเลย ภาษาเช็กยังมีเสียงรัว ปุ่มเหงือก ลิ้นยก ซึ่งเป็นหน่วยเสียงที่พบในไม่กี่ภาษา และแสดงด้วยหน่วยอักขระ "ř"
การจำแนก.
ภาษาเช็กเป็นสมาชิกหนึ่งในสาขาย่อยสลาฟตะวันตกของสาขาสลาฟจากตระกูลภาษาอินโด-ยูโรเปียน ภาษาที่อยู่ในสาขานี้ ได้แก่ ภาษาโปแลนด์, ภาษาคาชูเบีย, ภาษาซอร์เบียตอนบนและตอนล่าง และภาษาสโลวัก ภาษาที่มีความใกล้ชิดกับภาษาเช็กมากที่สุดคือภาษาสโลวัก รองลงมาคือภาษาโปแลนด์และภาษาไซลีเชีย
ตัวอย่างข้อความ.
นี่คือตัวอย่างจากข้อที่ 1 จากปฏิญญาสากลว่าด้วยสิทธิมนุษยชนของสหประชาชาติ :
เช็ก: 
ไทย: "มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ"
ราชวงศ์ลาว (เงินยาง)

ราชวงศ์ลาว หรือ ราชวงศ์ลาวจก ก่อตั้งขึ้นเมื่อประมาณพุทธศตวรรษที่ 12 โดยปู่เจ้าลาวจกราชวงศ์นี้มีอายุยาวนานหลายร้อยปี ปกครองเมืองหิรัญนครเงินยางเชียงลาว กษัตริย์ทุกพระองค์ใช้คำว่า ลาว นำหน้าชื่อทุกพระองค์ยกเว้นพญามังรายราชวงศ์ลาวสิ้นสุดลงเมื่อพญามังราย กษัตริย์หิรัญนครเงินยางเชียงลาวองค์สุดท้าย ได้สถาปนาอาณาจักรล้านนา และก่อตั้งราชวงศ์มังรายขึ้น
วงศ์ปลากระโทง

วงศ์ปลากระโทง, วงศ์ปลากระโทงแทง หรือ วงศ์ปลาปากนก ปลากระดูกแข็งขนาดใหญ่จำพวกหนึ่งอาศัยอยู่ในทะเล อยู่ในอันดับปลากะพง (Perciformes) ใช้ชื่อวงศ์ว่า Istiophoridae
โดยคำว่า Istiophoridae ที่ใช้เป็นชื่อวงศ์นั้น มาจากภาษากรีกคำว่า "Ιστίων" (Istion) หมายถึง "ใบเรือ" รวมกับคำว่า "φέρειν" (pherein) หมายถึง "แบกไว้"
ปลากระโทง เป็นปลาทะเลขนาดใหญ่ที่มีความปราดเปรียวและว่องไวมาก จัดเป็นปลาที่สามารถว่ายน้ำได้เร็วที่สุดในโลกด้วยมีกล้ามเนื้อที่ทรงพลัง และกระดูกหลังที่มีความยืดหยุ่นสูง สามารถพุ่งจากน้ำได้เร็ว 60 กิโลเมตร/ชั่วโมง และในฤดูอพยพอาจทำความเร็วได้ 90 กิโลเมตร/ชั่วโมง
มีลำตัวค่อนข้างกลม ปากกว้าง มีฟันแบบวิลลิฟอร์ม ครีบหลังและครีบก้นมีอย่างละ 2 ครีบ ไม่มีครีบฝอย ครีบท้องมีก้านครีบ 1-3 ก้าน มีสันที่คอดหาง ครีบหางเว้าลึก 
มีจุดเด่นคือปลายปากด้านบนมีกระดูกยื่นยาวแหลมออกมา ใช้ในการนำทาง ล่าเหยื่อ และป้องกันตัว ซึ่งสันนิษฐานว่าเป็นสิ่งที่เหลืออยู่จากยุคก่อนประวัติศาสตร์ เพื่อป้องกันตัวจากบรรดาปลานักล่าต่าง ๆ ที่มีอยู่ดาษดื่น มีครีบกระโดงหลังมีสูงแหลม ในบางชนิด จะมีกระโดงสูงมากและครอบคลุมเกือบเต็มบริเวณหลัง ดูแลคล้ายใบเรือ มีสีและลวดลายข้างลำตัวแตกต่างออกไปตามแต่ชนิด ซึ่งจะเปลี่ยนไปตามสภาพอารมณ์ หากตกใจหรือเครียด สีจะซีด และใช้เป็นสิ่งที่แยกของปลาแต่ละตัว
โดยมากแล้วมักจะอาศัยหากินอยู่บริเวณผิวน้ำ พบได้ในทะเลเขตอบอุ่นและเขตร้อนทั่วโลก ออกล่าเหยื่อเป็นปลาขนาดเล็กกว่า บางครั้งอาจอยู่รวมเป็นฝูงนับร้อยตัว มักล่าเหยื่อในเวลากลางวัน เนื่องจากเป็นปลาที่ล่าด้วยประสาทสัมผัสทางตาเป็นหลัก สามารถโดดพ้นน้ำได้สูงและมีความสง่างามมาก จึงนิยมตกเป็นเกมกีฬา ได้รับฉายาจากนักตกปลาว่าเป็น "ราชินีแห่งท้องทะล" โดยมักจะออกตกด้วยการล่องเรือไปกลางทะเลและตกด้วยอุปกรณ์ชนิดต่าง ๆ ซึ่งต้องใช้ด้วยกันเวลาหลายชั่วโมง ด้วยการให้ปลายื้อเบ็ดจนหมดแรงเอง โดยปลากระโทงชนิดที่ใหญ่ที่สุดคือ ปลากระโทงสีน้ำเงิน ("Makaira nigricans") เป็นชนิดที่พบที่มหาสมุทรแอตแลนติก ที่สามารถโตเต็มที่ได้ถึง 5 เมตร หนักกว่า 636 กิโลกรัม
การจำแนก.
มีทั้งหมด 10 ชนิด ใน 5 สกุล ประกอบไปด้วย
นอกจากนี้แล้ว ยังมีปลากระโทงดาบที่มีลักษณะคล้ายปลากระโทงอีกชนิดหนึ่ง มีชื่อวิทยาศาสตร์ว่า "Xiphias gladius" ซึ่งมิได้อยู่ในวงศ์เดียวกันนี้ แต่จัดอยู่ในวงศ์ Xiphiidae 
ในน่านน้ำไทย พบได้ทั้งทะเลอันดามันและอ่าวไทย โดยชนิดที่พบได้แก่ ปลากระโทงร่มอินโด-แปซิฟิก และ ปลากระโทงสีน้ำเงินแปซิฟิก เป็นต้น
ปลากระโทงยังมีชื่อเรียกอื่นเป็นภาษาใต้ว่า "ปลาอินทรียักษ์" เป็นต้น
ภาษาเอสโตเนีย

ภาษาเอสโตเนีย  เป็นภาษาตระกูลยูรัลที่อยู่ในสาขาฟินนิก และเป็นภาษาราชการของประเทศเอสโตเนียและหนึ่งในภาษาราชการของสหภาพยุโรป เขียนด้วยอักษรละติน ภาษาเอสโตเนียมีผู้พูดประมาณ 1.1 ล้านคน แบ่งออกเป็น 922,000 คนในประเทศและ 160,000 ที่ต่างประเทศ
ตัวอย่าง.
"ปฏิญญาสากลว่าด้วยสิทธิมนุษยชน"ข้อที่ 1 ในภาษาเอสโตเนียและไทย:
"มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ"
ภาษาโครเอเชีย

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาโครเอเชีย เป็นภาษาในกลุ่มสลาฟ เป็นภาษาราชการของประเทศโครเอเชีย และประเทศบอสเนียและเฮอร์เซโกวีนา
สมเด็จพระสันตะปาปาอินโนเซนต์ที่ 5

สมเด็จพระสันตะปาปาอินโนเซนต์ที่ 5  เป็นผู้นำของคริสตจักร โรมันคาทอลิก และผู้ปกครอง รัฐสันตะปาปา ระหว่าง 21 มกราคม ถึง 22 มิถุนายน ปี ค.ศ. 1276
พระประวัติ.
สมเด็จพระสันตะปาปาอินโนเซนต์ที่ 5 มีพระนามเดิมว่า ปีแยร์ เดอ ตาร็องแต็ส ประสูติที่ราชอาณาจักรอาร์ล เมื่อโตขึ้นได้ปฏิญานตนเป็นนักบวชคณะดอมินิกัน เคยร่วมงานกับอัลแบร์ตุส มาญุส และทอมัส อไควนัส ที่เมืองวาล็องเซียน และได้ดำรงตำแหน่งสำคัญ เช่น อาร์ชบิชอปแห่งลียง พระคาร์ดินัลบิชอปแห่งออสเตีย จะที่สุดก็ได้รับเลือกเป็นพระสันตะปาปาในวันที่ 21 มกราคม ค.ศ. 1276 นับเป็นนักบวชคณะดอมินิกันคนแรกที่ได้รับตำแหน่งนี้ และดำรงตำแหน่งจนสิ้นพระชนม์เมื่อวันที่ 22 มิถุนายน ค.ศ. 1276
สมเด็จพระสันตะปาปาอินโนเซนต์ที่ 5 ได้รับการประกาศเป็นบุญราศีเมื่อวันที่ 9 มีนาคม ค.ศ. 1898 โดยสมเด็จพระสันตะปาปาเลโอที่ 13
กฎของโคไซน์

ในตรีโกณมิติ กฎของโคไซน์  เป็นกฎที่เกี่ยวกับความสัมพันธ์ระหว่างความยาวด้านของรูปสามเหลี่ยมกับโคไซน์ของมุมหนึ่งในรูปสามเหลี่ยมนั้น กฎของโคไซน์เขียนได้ดังสมการต่อไปนี้ กำหนดให้ชื่อของด้านและมุมเป็นไปตามรูปที่ 1
<math>c^2 = a^2 + b^2 - 2ab\cos\gamma</math>
เมื่อ "γ" เป็นมุมระหว่างด้านที่มีความยาว "a" และ "b" และตรงข้ามกับด้านที่มีความยาว "c"
กฎของโคไซน์นั้นกล่าวครอบคลุมถึงทฤษฎีบทพีทาโกรัสด้วย ซึ่งเป็นทฤษฎีบทสำหรับรูปสามเหลี่ยมมุมฉากเท่านั้น ถ้ามุม "γ" เป็นมุมฉาก (มีขนาด 90° หรือ 1/2 เรเดียน) แล้ว cos "γ" = 0 จะได้กฎของโคไซน์ที่ลดรูปเป็นทฤษฎีบทพีทาโกรัส
<math>c^2 = a^2 + b^2</math>
กฎของโคไซน์มีประโยชน์ในการคำนวณความยาวด้านที่สามของรูปสามเหลี่ยม เมื่อทราบความยาวด้านสองด้านและมุมที่มีด้านทั้งสองนั้นเป็นด้านประกอบ และสามารถคำนวณมุมของรูปสามเหลี่ยมได้ ถ้าทราบความยาวด้านทั้งสาม
การพิสูจน์.
การใช้สูตรระยะทางระหว่างจุดสองจุด.
พิจารณารูปสามเหลี่ยมที่มีด้านยาว "a", "b", "c", เมื่อ "θ" คือ ขนาดของมุมตรงข้ามของด้านยาว "c" รูปสามเหลี่ยมรูปนี้สามารถวางบนระบบพิกัดคาร์ทีเชียนโดยการลงจุดดังรูปที่ 2
<math>A = (b \cos\theta,\ b \sin\theta),\ B = (a,\ 0),\ \text{and}\ C = (0,\ 0)\,</math>
จากสูตรระยะทางระหว่างจุดสองจุด จะได้
<math>c = \sqrt{(a - b \cos\theta)^2 + (0 - b \sin\theta)^2}\,</math>
จากนั้นแก้สมการ
<math>\begin{align}
c^2 & {} = (a - b \cos\theta)^2 + (- b \sin\theta)^2 \\
c^2 & {} = a^2 - 2 a b \cos\theta+ b^2 \cos^2 \theta+ b^2 \sin^2 \theta\\
c^2 & {} = a^2 + b^2 (\sin^2 \theta+ \cos^2 \theta) - 2 a b \cos\theta\\
c^2 & {} = a^2 + b^2 - 2 a b \cos\theta\,
\end{align}</math>
ข้อดีของการพิสูจน์นี้ คือ มันไม่จำเป็นต้องพิจารณาแยกเป็นกรณีต่าง ๆ ว่าเป็นรูปสามเหลี่ยมมุมแหลม มุมฉาก หรือมุมป้าน
การใช้ทฤษฎีบทพีทาโกรัส.
ลากเส้นตรง <math>AD\,</math> ให้ตั้งฉากกับ <math>BC\,</math>
สมมติให้ <math>DC\,</math> ยาว <math>x\,</math> หน่วย
จาก <math>\cos\gamma = \frac{x}{b}</math> ดังนั้น <math>x=b\,\cos\gamma</math>
โดยทฤษฎีบทของปีทากอรัส เราได้ว่า
<math> c^2-(a-x)^2 = b^2- x^2\,</math>
<math>c^2-a^2+2a x-x^2 = b^2-x^2\,</math>
<math> c^2=a^2+b^2-2ax\,</math>
เนื่องจาก <math>x=b\,\cos\gamma</math>
<math>\therefore c^2=a^2+b^2-2ab\,\cos\gamma</math>
นอกจากนี้เรายังได้ความสัมพันธ์
<math>a^2=b^2+c^2-2bc\,\cos\alpha</math>
<math>b^2=a^2+c^2-2ac\,\cos\beta</math>
ซึ่งสามารถพิสูจน์ได้ในทำนองเดียวกัน
บ็อกซ์ออฟฟิศโปร

บ็อกซ์ออฟฟิศโปร  เป็นนิตยสารเกี่ยวกับอุตสาหกรรมภาพยนตร์สำหรับธุรกิจโรงภาพยนตร์ เริ่มต้นมีมาตั้งแต่ปี ค.ศ. 1920 และยังคงมีมาถึงปัจจุบัน มีการจัดรายได้ภาพยนตร์ในแต่ละสัปดาห์
สังฆาวาส

สังฆาวาส เป็นพื้นที่สำหรับพระสงฆ์ใช้เป็นที่อยู่อาศัยและปฏิบัติภารกิจส่วนตัวที่ไม่เกี่ยวกับพิธีการทางศาสนาโดยตรง 
อาคารในเขตสังฆาวาส.
อาคารในเขตสังฆาวาส ประกอบด้วย
พิสิฐ ลี้อาธรรม

ศาสตราภิชาน พิสิฐ ลี้อาธรรม (เกิด 3 มกราคม พ.ศ. 2494) อดีตสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ ประธานกรรมการ สมาคมตลาดตราสารหนี้ไทย
นายกสมาคมกองทุนสำรองเลี้ยงชีพ ประธานกรรมการ บริษัท พฤกษา โฮลดิ้ง จำกัด (มหาชน) อดีตสมาชิกสภาปฏิรูปแห่งชาติ กรรมการผู้ทรงคุณวุฒิในคณะกรรมการบริหารสถาบันวิจัยแสงซินโครตรอนกรรมการสภามหาวิทยาลัยผู้ทรงคุณวุฒิของมหาวิทยาลัยเชียงใหม่ อดีตรัฐมนตรีช่วยว่าการกระทรวงการคลัง รัฐบาลชวน หลีกภัย อดีตคณะกรรมาธิการยกร่างรัฐธรรมนูญ พ.ศ. 2550 อดีตกรรมการผู้จัดการใหญ่บริษัท ทีทีแอนด์ที จำกัด (มหาชน) และอดีตผู้ช่วยผู้จัดการใหญ่ธนาคารกรุงเทพ อดีตคณบดีคณะเศรษฐศาสตร์ มหาวิทยาลัยเชียงใหม่
การศึกษา.
พิสิฐ ลี้อาธรรม หรือ ดร.พิสิฐ ลี้อาธรรม เกิดวันที่ 3 มกราคม พ.ศ. 2494 เป็นบุตรคนที่ 4 ของนายวริศน์ กับนางนวลแข ลี้อาธรรม มีพี่น้อง 5 คน ศึกษาระดับมัธยมที่โรงเรียนสวนกุหลาบวิทยาลัย ปีการศึกษา 2508-2512 จากนั้นได้รับทุนการศึกษาของธนาคารแห่งประเทศไทย ไปศึกษา ณ ประเทศเนเธอร์แลนด์ ตั้งแต่ปี พ.ศ. 2513-2520 จบการศึกษาขั้นปริญญาตรี โท และ เอก (ปี 2534) สาขาเศรษฐศาสตร์ ที่คณะเศรษฐศาสตร์ มหาวิทยาลัยอีราสมูส (Erasmus University) เมืองร็อตเตอร์ดัม ประเทศเนเธอร์แลนด์
การทำงาน.
ในอดึตเป็นหนึ่งในกรรมาธิการยกร่างรัฐธรรมนูญ 35 คน ของสภาร่างรัฐธรรมนูญ พ.ศ. 2550, นายกสมาคมนักเรียนเก่าเนเธอร์แลนด์ พ.ศ. 2546-49, ประธานคณะทำงานเศรษฐกิจมหภาค การเงินการคลัง ของสภาที่ปรึกษาเศรษฐกิจและสังคมแห่งชาติ กรรมการผู้ทรงคุณวุฒิสภาการหนังสือพิมพ์แห่งประเทศไทย ประธานสภาหอการค้าไทยเนเธอร์แลนด์ และ ประธานคณะอนุกรรมการบริหารเงินกองทุนประกันสังคม
นอกจากเคยเป็นรัฐมนตรีช่วยว่าการกระทรวงการคลัง ยังเคยเป็นกรรมการผู้จัดการใหญ่บริษัท ทีทีแอนด์ที จำกัด (มหาชน) พ.ศ. 2544 - 2546 ผู้ช่วยผู้จัดการใหญ่ธนาคารกรุงเทพจำกัด (มหาชน) พ.ศ. 2537 - 2540 ผู้อำนวยการสำนักผู้ว่าการธนาคารแห่งประเทศไทย พ.ศ. 2534 - 2537 รองผู้อำนวยการฝ่ายวิชาการ พ.ศ. 2533 - 2534 นักเศรษฐศาสตร์ของกองทุนการเงินระหว่างประเทศ ที่กรุงวอชิงตัน ดีซี พ.ศ. 2530 - 2533 ผู้ช่วยผู้อำนวยการฝ่ายวิชาการ พ.ศ. 2529 - 2530 หัวหน้าส่วนการควบคุมปริวรรต ฝ่ายการต่างประเทศ พ.ศ. 2527 - 2528 ผู้ช่วยกรรมการบริหารกองทุนการเงินระหว่างประเทศ พ.ศ. 2525 - 2526 หัวหน้าหน่วยการคลัง พ.ศ. 2524, 2525, 2526, และ 2527 เศรษฐกร และเศรษฐกรผู้ช่วย หน่วยการคลัง ฝ่ายวิชาการ ธปท พ.ศ. 2520 - 2524
ระหว่างปี 2551 - 2559 เป็นคณบดีคณะเศรษฐศาสตร์ มหาวิทยาลัยเชียงใหม่ อดีตกรรมการติดตามและประเมินผลการดำเนินโครงการตามแผนปฏิบัติการไทยเข้มแข็ง 2555 
เคยดำรงตำแหน่ง อุปนายกสภามหาวิทยาลัยเทคโนโลยีราชมงคลกรุงเทพ กรรมการผู้ทรงคุณวุฒิมหาวิทยาลัยเทคโนโลยีพระจอมเกล้าธนบุรี กรรมการผู้ทรงคุณวุฒิมหาวิทยาลัยเชียงใหม่ กรรมการผู้ทรงคุณวุฒิคณะพาณิชยศาสตร์และการบัญชี มหาวิทยาลัยธรรมศาสตร์ กรรมการผู้ทรงคุณวุฒิสถาบันวิจัยแสงซินโครตรอน กระทรวงวิทยาศาสตร์ กรรมการผู้ทรงคุณวุฒิ กบข นายกสมาคมกองทุนสำรองเลี้ยง ประธานอนุกรรมการบริหารการเงินของสสส กรรมการมูลนิธิขาเทียม กรรมการหลักสูตร ปรม. สถาบันพระปกเกล้า เป็นกรรมการและที่ปรึกษาในภาคเอกชนหลายแห่ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 14 
ชีวิตส่วนตัว.
นายพิสิฐ ลี้อาธรรม สมรสแล้วกับนางลักษณา มีบุตรชาย 2 คน คือ นายปรมัตถ์ ทำงานที่ธนาคารในสิงคโปร์ และนายนุสิฐ เป็นพนักงานการลงทุน ทุนสำรองระหว่างประเทศ ธนาคารแห่งประเทศไทย
พ.ศ. 2554

พุทธศักราช 2554 ตรงกับปีคริสต์ศักราช 2011 เป็นปีปกติสุรทินที่วันแรกเป็นวันเสาร์ตามปฏิทินเกรกอเรียน และเป็น
ผู้นำประเทศไทย.
"สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2554"
ธัญนันท์ มหาพิรุณ

พัทธนันท์ มหาพิรุณ (6 ตุลาคม พ.ศ. 2527) นักร้องและนักแสดงจากรายการเรียลลิตีโชว์ ทรู อะคาเดมี่ แฟนเทเชีย ซีซั่นที่ 1(ในขณะนั้นยังเป็น ยูบีซี อะคาเดมี่ แฟนเทเชีย) ปัจจุบันมีผลงานในวงการบันเทิงด้านต่าง ๆ หลากหลายแขนง และเปิดวงดนตรีงานแต่งงานร่วมกับเพื่อน ๆ ในชื่อ "Middle age Brand"
ประวัติ.
ธัญนันท์ มหาพิรุณ หรือ จีน เกิดเมื่อวันที่ 6 ตุลาคม พ.ศ. 2527 ที่โรงพยาบาลตำรวจ สำเร็จการศึกษาระดับมัธยมศึกษาจากโรงเรียนเบญจมราชานุสรณ์ จ.นนทบุรี และระดับชั้นปริญญาตรี ภาควิชาวิทยุกระจายเสียงและโทรทัศน์ คณะนิเทศศาสตร์ มหาวิทยาลัยธุรกิจบัณฑิตย์ เกียรตินิยมอันดับ 2 ขณะนี้กำลังศึกษาปริญญาโท Master of Arts in Integrated Marketing Communications (MA in IMC) มหาวิทยาลัยธุรกิจบัณฑิต 
ด้านการร้องเพลง เธอเรียนร้องเพลงที่โรงเรียนดนตรีเกษตรศิลป์ ซอยสามัคคี เธอเป็น 1 ใน 11 นักล่าฝันจากโครงการทรู อะคาเดมี แฟนเทเชีย ฤดูกาลที่ 1 รหัสประจำตัว V1 ได้รับรางวัลรองชนะเลิศอันดับ 1 จากการแข่งขัน 
จากการแข่งขัน จีนได้รับโจทย์เพลงที่หลากหลายไม่ว่าจะเป็น ป๊อบ ป๊อบร็อก ซึ่งจีนสามารถตีโจทย์ และร้องเพลงนั้น ๆ ให้กลายเป็นเพลงของตัวเอง จึงทำให้เป็นที่นิยมของผู้ชมรายการ โดยเฉพาะเพลง "รักเธอทั้งหมดของหัวใจ" ซึ่งเป็นหนึ่งโจทย์เพลงที่จีนได้ทำให้ผู้ชมประทับใจ และสะกดแฟนเพลงด้วยเพลงและอารมณ์ของเพลง 
หลังจบการแข่งขันในจากรายการเรียลลิตี ทรู อะคาเดมี แฟนเทเชีย ปี 1 จีนและเพื่อน ๆ นักล่าฝันในซีซันที่ 1 ทั้ง 11 คน ได้เข้าเป็นศิลปินในสังกัด จีเอ็มเอ็มแกรมมี่ และได้ออกอัลบั้มเดี่ยวอัลบั้มแรก พร้อมกับเพื่อนกลุ่ม V-friends ซึ่งประกอบไปด้วย จีน อ๊อฟ วิทย์ ซีแนม น้ำตาล และ ปอ อัลบั้มชื่อ "JEEN" แนวเพลงป๊อบร็อก เช่น เพลงตะเกียงของเธอ ซึ่งแต่งโดย นิติพงษ์ ห่อนาค, เพลงเธออยู่ไหน และ เพลง ลืมไปไม่มีสิทธิ์ ซึ่งแต่งโดย สีฟ้า หลังจากนั้น เธอได้มีผลงานในวงการบันเทิงด้านต่าง ๆ ออกมาเรื่อย ๆ
การออกแบบสิ่งแวดล้อม

การออกแบบสิ่งแวดล้อม เป็นกระบวนการที่สอดแทรกตัวแปรด้านสิ่งแวดล้อมenvironmentalเข้าไปในการวางผัง การจัดทำโปรแกรมการออกแบบ การวางแนวนโยบาย การก่อสร้าง หรือการผลิตสินค้า ตัวอย่างการออกแบบที่ชาญฉลาดมักจะคำนึงถึงองค์ประกอบด้านสิ่งแวดล้อมเสมอ อย่างไรก็ตาม ความเคลื่อนไหวด้านสิ่งแวดล้อมenvironmental movementที่เริ่มขึ้นในช่วงปี ค.ศ. 1960 ได้ทำให้แนวคิดนี้ชัดเจนยิ่งขึ้น
การออกแบบสิ่งแวดล้อมอาจจำกัดความได้ดังนี้ “เราอาศัยอยู่ในโลกของการออกแบบอยู่ตลอดเวลา การสรรค์สร้างสิ่งแวดล้อมประจำวันที่เราอาศัยอยู่นี้มักเกี่ยวข้องกับระบบที่สลับซับซ้อนของความหมายทางวัฒนธรรม การสื่อสารด้วยภาพ และการใช้เครื่องมือ เทคโนโลยี และวัสดุเสมอ การออกแบบสิ่งแวดล้อมถือเป็นศาสตร์หนึ่งที่รวมเอาสิ่งแวดล้อมที่ถูก สร้างขึ้น สิ่งแวดล้อมธรรมชาติ และสิ่งแวดล้อมของมนุษย์เข้าไว้ด้วยกันและมุ่งเน้นในการบันดาลให้เกิดความเกี่ยวพันทางกายภาพและสังคมที่ดีงามจากพฤติกรรมมนุษย์และกระบวนการทางธรรมชาติ การออกแบบเป็นการค้นหาคำตอบขั้นมูลฐานของมนุษย์ที่ว่า เราควรจะอยู่บนโลกนี้ให้ดีได้อย่างไร อะไรควรเป็นตัวกำหนดการกระทำของเรา? ความมุ่งมั่นที่ยุ่งยากซับซ้อนนี้ต้องอาศัยความรู้ที่เป็นสหวิทยาการ” 
"การออกแบบสิ่งแวดล้อม" ในความรู้สึกเดิม คือการพัฒนาสภาพแวดล้อมกายภาพทั้งภายในและภายนอกอาคาร เพื่อให้เกิดสุนทรียภาพหรือสนองประโยชน์ใช้สอยประจำวัน หรือสรรค์สร้างประสบการณ์เฉพาะ เน้นสิ่งแวดล้อมที่ออกแบบโดยมนุษย์ การออกแบบสิ่งแวดล้อมต้องการผู้ที่มีความชำนาญเฉพาะด้าน หมายรวมถึง สถาปนิก architects นักวิทยาศาสตร์ระบบเสียงacoustical วิศวกร engineers นักวิทยาศาสตร์สิ่งแวดล้อมenvironmental scientists ภูมิสถาปนิก landscape architects นักวางผังเมืองurban planning มัณฑนากรinterior designers นักออกแบบระบบแสงlighting designers นักออกแบบนิทรรศการexhibition designers บางกรณีอาจรวมถึงเรื่องที่เกี่ยวกับการอนุรักษ์ทางประวัติศาสตร์historic preservation ด้วย และไม่นานมานี้ก็ได้เพิ่มเกี่ยวกับ "การออกแบบเพื่อคนพิการdisability access" อีกด้านหนึ่ง
หากมองให้กว้างขึ้น การออกแบบสิ่งแวดล้อมหมายรวมถึง การออกแบบอุตสาหกรรมindustrial design ของผลิตภัณฑ์ นวัตกรรมยานยนตร์automobiles เครื่องกำเนิดไฟฟ้าพลังลม อุปกรณ์ไฟฟ้าพลังแสงอาทิตย์ และอุปกรณ์อื่นๆ เป็นต้น
ประวัติ.
ฝังรากเริ่มแรกราวปลายคริสต์ศตวรรษที่ 19 โดยนักออกแบบ/นักเขียนชื่อ วิลเลียม มอร์ริสWilliam Morris ผู้ปฏิเสธการใช้วัสดุและกระบวนการผลิตจากอุตสาหกรรม เช่นวอลล์เปเปอร์ สิ่งทอ และหนังสือจากสตูดิโอของเขา เขาและคนอื่นๆ เช่น จอห์น รัสกินJohn Ruskin มีความรู้สึกว่าการปฏิวัติอุตสาหกรรมจะนำไปสู่หายนะต่อธรรมชาติและคนงาน
จากกลางคริสต์ศตวรรษที่ 20 เป็นต้นมา นักคิด เช่น บัคมินสเตอร์ ฟุลเลอร์Buckminster Fuller ได้เป็นผู้กระตุ้นให้เกิดนักออกแบบสิ่งแวดล้อมที่เกี่ยวข้องทั้งแนวกว้างและลึก จนกระทั่งปัจจุบัน ประสิทธิภาพพลังงานenergy efficiency เทคโนโลยีที่เหมาะสมappropriate technology พืชสวนอินทรีย์organic horticulture หรือเกษตรอินทรีย์organic agriculture การฟื้นฟูผืนดินland restoration การออกแบบชุมชนcommunity design และระบบพลังงานและการบำบัดของเสียอย่างยั่งยืนsustainableตามระบบนิเวศ กำลังเป็นที่ยอมรับในการพิจารณาหรือเป็นทางเลือกและนำมาประยุกต์ใช้ในการออกแบบ
โรงเรียนเซนต์รูดอล์ฟ

รายละเอียดของตัวละครจาก โรงเรียนเซนต์รูดอล์ฟ (; โรมาจิ: "St. Rudolph Gakuen") (โตเกียว) จากการ์ตูนญี่ปุ่นเรื่อง ปริ๊นซ์ ออฟ เทนนิส
มิสึกิ ฮาจิเมะ.
มิสึกิ ฮาจิเมะ (; โรมาจิ: "Mizuki Hajime") มัธยมต้น ปี3
 เกิด : 27 พฤษภาคม
 ส่วนสูง: 166 ซม. 
 หนัก: 52 กก. 
 กรุ๊ปเลือด: B 
 มือที่ถนัด: มือขวา 
 สไตล์การเล่น : All Around 
 รองเท้า : PRINCE QUICKTRACK Ti (NAVY) 
 ไม้เทนนิส :YONEX MUSCLE POWER7 
 ท่าไม้ตาย: Bend Serve, Intelligent Shot, Intelligent Eye 
 ของโปรด : ซุปครีม,ไอซ์ เชอร์รี่ คาร์เวียร์ 
 งานอดิเรก : เก็บชาแดง 
 ครอบครัว : ปู่,ย่า ,พ่อประกอบอาชีพ Enka คล้ายกับโอเปร่าของญี่ปุ่นกับงานเกษตร,แม่ ,พี่สาว 2 คน 
 วิชาที่ชอบ : ภาษาญี่ปุ่น,ภาษาอังกฤษ,ภาษาสเปน,ภาษาฝรั่งเศส
 สีที่ชอบ : ขาวบริสุทธิ์ 
 หญิงสาวในอุดมคติ : ไม่จำกัดตายตัว (แบบ ฟูจิ ยูมิโกะ)
ฟูจิ ยูตะ.
ฟูจิ ยูตะ (; โรมาจิ: "Fuji Yuuta") 
 ฉายา:เพชณฆาตสังหารซ้าย (Southpaw Killer)
 สีตา/สีผม: ดำ/น้ำตาล
 สูง: 170เชนติเมตร
 น้ำหนัก: 56กิโลกรัม
 อายุ: 14ปี
 วันเกิด: 18 กุมภาพันธ์ (บางที่กล่าวว่า2 กุมภาพันธ์)
 ราศี: กุมภ์ 
 กรุ๊ปเลือด: 0
 สไตร์การเล่น: แบบแอ็กเกรซซีฟ เบสไลเนอร์-เล่นในแดนหลัง เน้นพละกำลัง เล่นเชิงรุกได้อย่างหนักหน่วง 
 รองเท้า: ASICS ADVANTAGE TASK SX
 แร็กเก็ต: WILSON HYPER PROSTUFF7.6with ROLLERS 
 วิชาที่ชอบ: ฟิสิกส์,คณิตศาสตร์
 สีที่ชอบ: สีฟ้าอมเงิน
 อาหารที่ชอบ: เครป,เค้ก,แกงฟักทอง,สตอเบอร์รี่
 งานอดิเรก: เล่นเกทบอนแอดวานซ์,เล่นจานร่อน
 ผู้หญิงในอุดมคติ: ผู้หญิงที่เขาชอบ 
 มือที่ถนัด: มือซ้าย 
 ท่าไม้ตาย:Super Rising, Twist Spin Shot
ครอบครัวพ่อ แม่ โยชิโกะ อายุ 49 ปี พี่สาว ยูมิโกะ อายุ 24 ปี พี่ชายฟูจิ ชูสุเกะ ปี3โรงเรียนเซชุน
<br clear="all">
อะคาซาว่า โยชิโร่.
อะคาซาว่า โยชิโร่ (; โรมาจิ: "Akazawa Yoshirou") มัธยมต้น ปี3
 เกิด : 3 สิงหาคม
 ส่วนสูง: 178 ซม. 
 กรุ๊ปเลือด: 0 
 มือที่ถนัด: มือขวา 
 ท่าไม้ตาย: Buredama, HG Drop, Houkou, Captaincy 
ยานากิซาว่า ชินยะ.
ยานากิซาว่า ชินยะ (; โรมาจิ: "Yanagizawa Shinya") มัธยมต้น ปี3
 เกิด : 9 ธันวาคม
 ส่วนสูง: 169 ซม. 
 กรุ๊ปเลือด: 0 
 มือที่ถนัด: มือขวา 
 ท่าไม้ตาย: Duck Step Cross, Loop Drive Drop 
คิซาราสึ อาซึชิ.
คิซาราสึ อาซึชิ (; โรมาจิ: "Kisarizu Atsushi") มัธยมต้น ปี3
 เกิด : 20 พฤศจิกายน
 ส่วนสูง: 168 ซม. 
 กรุ๊ปเลือด: 0 
 มือที่ถนัด: มือขวา 
 ท่าไม้ตาย: Air Walk Drop, Air Walk Lob, Hell and Heaven, Lunar Lander 
คาเนดะ อิจิโร่.
คาเนดะ อิจิโร่ (; โรมาจิ: "Kaneda Ichirou") มัธยมต้น ปี2
 เกิด : 31 ธันวาคม
 ส่วนสูง: 163 ซม. 
 กรุ๊ปเลือด: 0 
 มือที่ถนัด: มือขวา 
 ท่าไม้ตาย: Mitsukemashita, Trap Drop, Shitagekirei 
โนมุระ ทาคุยะ (; โรมาจิ: "Nomura Takuya")
รองศาสตราจารย์

รองศาสตราจารย์ (associate professor) ใช้อักษรย่อว่า รศ. เป็นตำแหน่งทางวิชาการ ต่อมาจากตำแหน่ง ผู้ช่วยศาสตราจารย์ ก่อนจะเป็น ศาสตราจารย์ โดยต้องมีชั่วโมงสอน มีผลงานเอกสารคำสอนอย่างน้อย 1 รายวิชา คุณภาพดี และงานแต่ง เรียบเรียง แปลหนังสือ คุณภาพดี หรือผลงานวิจัย คุณภาพดี หรือ ผลงานทางวิชาการในลักษณะอื่นที่เป็นที่ยอมรับ
ตำแหน่งรองศาสตราจารย์แสดงถึงผู้มีความรู้ ความสามารถ และมีผลงานทางวิชาการ ตรงตามเกณฑ์ที่กำหนด โดยมีหน้าที่หลักในมหาวิทยาลัยหรือสถาบันการศึกษาชั้นสูง คือ มีชั่วโมงสอนประจำวิชาใดวิชาหนึ่งที่กำหนดไว้ในหลักสูตรของสถาบันอุดมศึกษาและมีความชำนาญพิเศษในการสอนและ ทำการสอนโดยใช้เอกสารคำสอน ประกอบการสอนมาแล้ว ทำการวิจัย ทำประโยชน์แก่สาธารณะ อาจมีงานแต่ง เรียบเรียง ตำรา หรือหนังสือที่ใช้ประกอบการศึกษาในระดับอุดมศึกษา ซึ่งมีคุณภาพดี และได้รับการตีพิมพ์เผยแพร่ตามเกณฑ์ที่ ก.พ.อ. กำหนด
ในประเทศไทย ตำแหน่งรองศาสตราจารย์ จะต้องดำรงตำแหน่ง ผู้ช่วยศาสตราจารย์ และปฏิบัติหน้าที่ในตำแหน่งดังกล่าวมาแล้วไม่น้อยกว่า 3 ปี และได้อยู่ปฏิบัติหน้าที่ราชการตามปกติ หรือได้รับอนุมัติให้ลาศึกษาบางส่วน (อย่างมากไม่เกิน 10 ชั่วโมง/สัปดาห์) ซึ่งตำแหน่งรองศาสตราจารย์จะต้องผ่านการกลั่นกรองและประเมินผลงานอย่างเคร่งครัดและเข้มงวดในความถูกต้องของวิชา เมื่อผ่านการประเมินแล้วจึงจะได้รับการแต่งตั้งของสภามหาวิทยาลัย การเสนอขอแต่งตั้งให้ดำรงตำแหน่ง รองศาสตราจารย์ ผู้เสนอขอสามารถดำเนินการเพื่อขอแต่งตั้งได้ 2 วิธี คือ วิธีปกติ และวิธีพิเศษ ดังต่อไปนี้
ในปี พ.ศ. 2557 มีผู้ดำรงตำแหน่งรองศาสตราจารย์ในสถาบันอุดมศึกษา จำนวน 6,336 คน และรองศาสตราจารย์พิเศษ จำนวน 36 คน
ในปี พ.ศ. 2564 มีผู้ดำรงตำแหน่งรองศาสตราจารย์ในสถาบันอุดมศึกษา จำนวน 6,617 คน และ รศ.พิเศษ จำนวน 47 คน
ที่มา หนังสือ ดัชนีวิทยาศาสตร์ วิจัยและนวัตกรรม บันไดสู่การพัฒนาประเทศ 2564 วช.
โรงเรียนเฮียวเท

รายละเอียดของตัวละครจากโรงเรียนเฮียวเท  (โตเกียว) จากการ์ตูนญี่ปุ่นเรื่อง ปริ๊นซ์ ออฟ เทนนิส
 คำพูดติดปาก: Oresama no Bigi ni yoina (俺様の美技によいな。)
 ส่วนสูง: 175 ซม.
 กรุ๊ปเลือด: A
 มือที่ถนัด: มือขวา
 ท่าไม้ตาย : Bigi, Prelude to Despare Serve, Jack Knife(Switch Blade), Insight, Tannhauser Serve, Viking Horn, Higuma Otoshi, Hametsu e no Rondo , Hametsu e no Tango, Koori no Sekai
 สไตล์การเล่น : All Around
 ฉายา: อัจริยะของเฮียวเท
 ส่วนสูง: 178 ซม.
 กรุ๊ปเลือด: A
 มือที่ถนัด: มือขวา
 ท่าไม้ตาย: จันทราร่วงหล่น(Tsuki no wa Otoshi[เหมือนท่าคว่ำหมี Higuma Otoshi]) , ฮิบาริคืนรัง(Hibari Gaeshi[เหมือนท่านางแอ่น Tsubame Gaeshi]), ยักษ์ทมิฬเพชรฆาต(Kuro Shachi[เหมือนท่าวาฬขาว Haku Gei])
 สไตล์การเล่น : All Around
 ส่วนสูง: 158 ซม.
 กรุ๊ปเลือด: B
 มือที่ถนัด: มือซ้าย
 ท่าไม้ตาย: Moon Sault, Ginger Volley, Shutalder
 สไตล์การเล่น : Volley Finesse Player / Acrobatic
 ส่วนสูง: 172 ซม.
 กรุ๊ปเลือด: B
 มือที่ถนัด: มือขวา
 ท่าไม้ตาย: เล่นสไตล์เดียวกับโออิชิ เน้นการป้องกันท้ายคอร์ด และรอจังหวะเล็งมุมโล่งที่จะตีลูกลง, Teleport Dash, Deep Rising
 สไตล์การเล่น : Baseline Controller
 ส่วนสูง: 160 ซม.
 กรุ๊ปเลือด: AB
 มือที่ถนัด: มือขวา
 ท่าไม้ตาย: Serve & Dash, Magic Volley
 สไตล์การเล่น : Volley Finesse Player
 คำพูดติดปาก:ครับ (うつ！)
 ส่วนสูง: 190 ซม.
 กรุ๊ปเลือด: O
 มือที่ถนัด: มือขวา
 ท่าไม้ตาย: Muishiki ni Kizamareta Waza(เหมือน Air Walk Drop), Tsuyoku Nareru Shintai(เหมือน Hadokyuu), Dive Volley, Acrobatic Play, Net Volley, Zero Shiki Drop Shot, Kabaji Zone, Mimic
 สไตล์การเล่น : All Around
 ส่วนสูง: 185 ซม.
 กรุ๊ปเลือด: O
 มือที่ถนัด: มือขวา
 ท่าไม้ตาย: Scud Serve, Neo Scud Serve, Patriot Return, Tomahawk Shot
 สไตล์การเล่น : Power Player / All Around
 คำพูดติดปาก: เลื่อยข้าเก้าอี้
 ส่วนสูง: 172 ซม.
 กรุ๊ปเลือด: AB
 มือที่ถนัด: มือขวา
 ท่าไม้ตาย: เท็นนิสสไตล์ Enbutenshuu, Okuden Hinobu Kumo, Okuden kabezoi, Okuden Ukenagashi, Riokuden Nishiki Umebi, Kinden Kibazuki
 สไตล์การเล่น : Baseline Controller
 ส่วนสูง: 167 ซม.
 กรุ๊ปเลือด: A
 มือที่ถนัด: มือขวา
 ท่าไม้ตาย: Illusion Drop, Kuuchuu-Fuuyuu, Kuuchuu Shoushitsu, Kuuchuu Dasshutsu
 สไตล์การเล่น : Baseline Controller
 คำพูดติดปาก:คนดังของเฮียวเทไปได้!!
 ส่วนสูง: 183 ซม.
 กรุ๊ปเลือด: O
 มือที่ถนัด: มือขวา
 ท่าไม้ตาย: -
พ.ศ. 2555

พุทธศักราช 2555 ตรงกับปีคริสต์ศักราช 2012 เป็น
ปีอธิกสุรทินที่วันแรกเป็นวันอาทิตย์ตามปฏิทินเกรกอเรียน และเป็น
สมัชชาใหญ่แห่งสหประชาชาติประกาศให้ พ.ศ. 2555 เป็นปีสหกรณ์สากล โดยเน้นความร่วมมือเข้าไปมีส่วนยังการพัฒนาทางสังคม-เศรษฐกิจ โดยเฉพาะอย่างยิ่ง การยอมรับผลกระทบของการพัฒนาต่อการลดความยากจน การสร้างงานและบูรณาการทางสังคม นอกจากนี้ยังกำหนดให้เป็นปีสากลแห่งพลังงานยั่งยืนสำหรับทุกคน
นอกจากนี้ ยังได้มีการประกาศให้เป็นปีอลัน ทัวริง เพื่อเฉลิมฉลองนักคณิตศาสตร์ ผู้บุกเบิกคอมพิวเตอร์และนักถอดรหัสในโอกาสครบรอบหนึ่งร้อยปีชาตะกาลของอลัน ทัวริง
ผู้นำประเทศไทย.
"สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2555"
ผู้ช่วยศาสตราจารย์

ผู้ช่วยศาสตราจารย์  ใช้อักษรย่อว่า ผศ. เป็นตำแหน่งทางวิชาการที่ใช้ในหลายประเทศ
การใช้งานในแต่ละประเทศ.
สหรัฐอเมริกาและแคนาดา.
ในประเทศสหรัฐอเมริกาและแคนาดา ตำแหน่งผู้ช่วยศาสตราจารย์จะเป็นตำแหน่งที่ได้รับเริ่มแรกหลังจากเข้าบรรจุทำงานหลังจากสำเร็จการศึกษาระดับปริญญาโทหรือปริญญาเอก ก่อนจะดำรงตำแหน่งรองศาสตราจารย์เป็นตำแหน่งถัดไป
กลุ่มประเทศเครือจักรภพ.
ในประเทศสหราชอาณาจักร และอดีตอาณานิคมบางประเทศ ไม่มีการใช้ตำแหน่งผู้ช่วยศาสตราจารย์ โดยตำแหน่งผู้ช่วยศาสตราจารย์ของระบบอเมริกาเหนือสามารถเทียบได้กับตำแหน่ง"อาจารย์"  ของระบบเครือจักรภพ
ไทย.
ในประเทศไทย ตำแหน่งผู้ช่วยศาสตราจารย์เป็นตำแหน่งต่อจากตำแหน่ง อาจารย์ ก่อนจะเป็น รองศาสตราจารย์ โดยมีหน้าที่หลักในมหาวิทยาลัยหรือสถาบันการศึกษาชั้นสูง คือ ต้องมีชั่วโมงสอน มีผลงานเอกสารประกอบการสอนอย่างน้อย 1 รายวิชา คุณภาพดี และผลงานวิจัย คุณภาพดี หรือ ผลงานทางวิชาการในลักษณะอื่น
การแต่งตั้งผู้ช่วยศาสตราจารย์จะต้องมีชั่วโมงสอนประจำวิชาใดวิชาหนึ่งที่กำหนดไว้ในหลักสูตรของสถาบันอุดมศึกษาและมีความชำนาญในการสอน และเสนอเอกสารประกอบการสอนที่ผลิตขึ้นสำหรับการสอนทั้งรายวิชาไม่น้อยกว่า 1 รายวิชา ซึ่งมีคุณภาพดี และได้ใช้ประกอบการสอนมาแล้ว ซึ่งแสดงถึงความรู้ ความสามารถ และผลงานทางวิชาการ ตรงตามเกณฑ์ที่กำหนดโดยผ่านการประเมินจากคณะกรรมการพิจารณาตำแหน่งทางวิชาการ ตามหลักเกณฑ์และวิธีการในข้อบังคับของสภาสถาบัน ทั้งนี้จะต้องดำรงตำแหน่ง อาจารย์ และปฏิบัติหน้าที่ในตำแหน่งดังกล่าวมาแล้วไม่น้อยกว่า กำหนด ตามระดับสุดท้ายที่สำเร็จการศึกษามา ดังนี้
และได้อยู่ปฏิบัติหน้าที่ราชการตามปกติ หรือได้รับอนุมัติให้ลาศึกษาบางส่วน (อย่างมากไม่เกิน 10 ชั่วโมง/สัปดาห์) ซึ่งตำแหน่งผู้ช่วยศาสตราจารย์จะต้องผ่านการกลั่นกรองและประเมินผลงานอย่างเคร่งครัดและเข้มงวดในความถูกต้องของวิชา โดยคณะกรรมการพิจารณาตำแหน่งทางวิชาการ การเสนอขอแต่งตั้งให้ดำรงตำแหน่ง
ผู้เสนอขอสามารถดำเนินการเพื่อขอแต่งตั้งได้ 2 วิธี คือ วิธีปกติ และวิธีพิเศษ ดังต่อไปนี้
ในปี พ.ศ. 2557 มีผู้ดำรงตำแหน่งผู้ช่วยศาสตราจารย์ในสถาบันอุดมศึกษา จำนวน 12,843 คน และผู้ช่วยศาสตราจารย์พิเศษ จำนวน 33 คน
พ.ศ. 2556

พุทธศักราช 2556 ตรงกับปีคริสต์ศักราช 2013 เป็นปีปกติสุรทินที่วันแรกเป็นวันอังคารตามปฏิทินเกรกอเรียน และเป็น
ผู้นำประเทศไทย.
"สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2556"
พ.ศ. 2557

พุทธศักราช 2557 ตรงกับปีคริสต์ศักราช 2014 วันแรกของปีตรงกับวันพุธตามปฏิทินเกรกอเรียน นับเป็นปีที่ 2014 ตามกำหนดสากลศักราช และปีที่ 2557 ตามกำหนดพุทธศักราช
พ.ศ. 2558

พุทธศักราช 2558 ตรงกับปีคริสต์ศักราช 2015 เป็นปีปกติสุรทินที่วันแรกเป็นวันพฤหัสบดีตามปฏิทินเกรกอเรียน นับเป็นปีที่ 2015 ตามกำหนดสากลศักราช
สมัยประชุมที่หกสิบแปดแห่งสมัชชาใหญ่แห่งสหประชาชาติกำหนดให้ปีนี้เป็นปีแห่งแสงสากลและปีแห่งดินสากล
.ae

.ae เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสหรัฐอาหรับเอมิเรตส์ เริ่มใช้ครั้งแรกเมื่อ พ.ศ. 2535
การจดทะเบียนโดเมนระดับที่สองและสาม.
โดเมน .ae บริหารโดยหน่วยงานกำกับดูแลด้านโทรคมนาคมและรัฐบาลดิจิทัลของสหรัฐอาหรับเอมิเรตส์ (TDRA) อนุญาตให้จดทะเบียนได้โดยตรงที่ระดับที่สอง (พื้นที่ไม่จำกัด) หรือระดับที่สาม (พื้นที่จำกัด) ภายใต้ป้ายกำกับหมวดหมู่ต่าง ๆ ระหว่างปี 2538-2546 co.ae ถูกนพไปใช้สำหรับหน่วยงานเชิงพาณิชย์ แต่โดนเมนี้ได้ถูกยกเลิกโดย UAEnic ในปี 2546 ซึ่งแทนที่จะใช้การจดทะเบียนระดับที่สองในเชิงพาณิชย์นั้น การลงทะเบียน co.ae ที่มีอยู่จะได้รับอนุญาตได้หากผู้ลงทะเบียนต้องการ ในช่วงปี 2551 ในเมื่อ .ae ถูกมอบหมายใหม่ให้กับ TRA นั้น .aeDA ได้เผยแพร่นโยบายใหม่ที่ co.ae ได้รับคำแนะนำสำหรับบริษัทการค้าในท้องถิ่นเท่านั้น โดยมีเงื่อนไขว่าชื่อนั้นต้องเชื่อมโยงกับชื่อโดเมนทางธุรกิจ
.cu

.cu เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศคิวบา
โดเมนในระดับที่สอง.
ปัจจุบัน Cuba-NIC อนุญาตให้จดทะเบียน .cu ในโดเมนระดับที่สาม ภายใต้โดเมนระดับที่สองที่กำหนดไว้แล้วแปดประเภทเท่านั้น ได้แก่
โดเมนคอนโทรลเลอร์

โดเมนคอนโทรลเลอร์ หรือ ดีซี  เป็นระบบที่ใช้สำหรับควบคุมโดเมน ให้โดเมนทำงานตามต้องการได้ เป็นหนึ่งในคอมโพเน้นท์ของไมโครซอร์ฟวินโดว์เซิร์ฟเวอร์ 2003 ซึ่งจะต้องทำการติดตั้งก่อนจึงจะสามารถใช้งานได้ 
หน้าที่.
โดเมนคอนโทรลเลอร์สามารถจัดการโดเมนได้โดยแจกแจงหน้าที่หลัก ๆ ออกได้ดังนี้
ความสามารถของโดเมนคอนโทรลเลอร์ยังไม่หมดเพียงแค่การจัดการสิทธิของผู้ใช้ในโดเมน โดเมนคอนโทรลเลอร์ยังสามารถจัดการควบคุมสิทธิของผู้ใช้ในการผ่านเข้าใช้ข้อมูลในเซิร์ฟเวอร์และ ความสามารถอีกหลาย ๆ อย่างที่ยังมีมากมายซึ่งจะได้นำมาเพิ่มเติมได้ในภายหลัง
อนัตตา

อนัตตา  หรือ อนาตมัน ("อนาตฺมนฺ") แปลว่า "ไม่มีอัตตา" "ไม่มีตัวตน" "ไม่ใช่อัตตา (หรืออาตมัน)" "ไม่ใช่ตัวตน" หรือ สภาพที่บังคับบัญชาไม่ได้ อันเป็นธรรมชาติของสังขารและวิสังขาร
เหตุที่ได้ชื่อว่าอนัตตา
อนัตตา ที่ขันธ์ 5 ได้ชื่อนี้ เพราะมีอนัตตลักษณะดังนี้
ความแตกต่างระหว่าง อนัตตา กับ อนัตตลักษณะ.
อนัตตา กับ อนัตตลักษณะ เป็นคนละอย่างกัน เพราะเป็นลักขณวันตะและลักขณะของกันและกัน
อนัตตลักษณะทำให้เราทราบได้ว่าขันธ์ 5 ไม่มีตัวตน ไร้อำนาจ ไม่มีเนื้อแท้แต่อย่างใด ได้แก่ อาการที่ไร้อำนาจบังคับตัวเองให้ไม่เปลี่ยนแปลงไปของขันธ์ 5 เช่น อาการที่ขันธ์ 5 บังคับตนไม่ให้เกิดขึ้นไม่ได้ ไม่ให้เสื่อมสิ้นไปเป็นขันธ์ 5 อันใหม่ไม่ได้, อาการที่ขันธ์ 5 บังคับตนไม่ให้มีขึ้นไม่ได้ ไม่ให้กลับไปไม่มีอีกครั้งไม่ได้ (บังคับให้ไม่หมดไปไม่ได้) เป็นต้น
ในวิสุทธิมรรค ท่านได้ยกอนัตตลักษณะจากปฏิสัมภิทามรรคมาแสดงไว้ 5 แบบ เรียกว่า โต 5 และในพระไตรปิฎกยังมีการแสดงอนัตตลักษณะไว้ในแบบอื่น ๆ อีกมากมาย แต่คัมภีร์ที่รวบรวมไว้เป็นเบื้องต้นเหมาะสำหรับเป็นคู่มือสำหรับปฏิบัติธรรมได้แก่ คัมภีร์ปฏิสัมภิทามรรค เพราะสามารถจะจำคำที่คนโบราณใช้กำหนดกันจากคัมภีร์นี้แล้วนำไปใช้ได้ทันที ดังที่ท่านแสดงไว้เป็นต้นว่า ""จกฺขุ อหุตฺวา สมฺภูตํ หุตฺวา น ภวิสฺสตีติ ววตฺเถติ - นักปฏิบัติธรรมย่อมกำหนดว่า "จักขุปสาทที่ยังไม่เกิดก็เกิดมีขึ้น พอมีขึ้นแล้วต่อไปก็จะกลายเป็นไม่มีไปอีก"" เป็นต้น (ให้เพ่งเล็งถึงลักษณะที่ไร้อำนาจบังคับตัวเองให้ไม่เปลี่ยนไปไม่ได้ ก็จะกลายเป็นการกำหนดอนัตตลักษณะ)
การแปลอนตฺตา.
การแปลคำว่า อนัตตานั้น ใช้ได้ทั้งคำว่า ไม่มีอัตตา, ไม่มีตัวตน, มิใช่อัตตา, มิใช่ตัวตน เพราะ
ฉะนั้น พึงทราบว่า สามารถแปลได้ทั้งคำว่า อนัตตตา แปลว่า "ไม่มีอัตตา", "ไม่มีตัวตน", "มิใช่อัตตา" และ "มิใช่ตัวตน" ดังอธิบายมานี้
นลิน โฮเลอร์

นลิน โฮเลอร์ (เกิด 2 ธันวาคม พ.ศ. 2529) ชื่อเล่น ซาร่า หรือที่รู้จักในชื่อ น่าหลิน  เป็นนักร้องและนักแสดงลูกครึ่งไทย-เยอรมัน เข้าวงการบันเทิงด้วยการเข้าประกวดรายการทรู อะคาเดมี่ แฟนเทเชีย ซีซั่นที่ 3 โดยได้รับตำแหน่งรองชนะเลิศอันดับ 4
ประวัติ.
นลินเกิดที่จังหวัดเชียงใหม่ มีชื่อเดิมว่า นลิน หวังผล เป็นลูกครึ่งไทย-เยอรมัน นับถือศาสนาอิสลาม เข้ารับการศึกษาระดับปฐมวัยจนถึงมัธยมศึกษาตอนต้นจากโรงเรียนโกวิทธำรงเชียงใหม่ และมัธยมศึกษาตอนปลายจากโรงเรียนมงฟอร์ตวิทยาลัย และระดับอุดมศึกษาจากคณะศิลปกรรมศาสตร์ มหาวิทยาลัยธรรมศาสตร์ เอกการละคร เธอเคยเปลี่ยนชื่อเป็น นลินธารา โฮเลอร์ และใช้ชื่อนลิน โฮเลอร์ ตามลำดับ
นลินเข้าวงการบันเทิงด้วยการเข้าประกวดรายการ ทรู อะคาเดมี่ แฟนเทเชีย ซีซั่นที่ 3 เมื่อ พ.ศ. 2549 ในรหัส V4 และได้รับรางวัลรองชนะเลิศอันดับ 4 
ปี 2550 นลินได้เข้าร่วมเป็นสมาชิกวง 7 สาวสะบัดโชว์ และออกอัลบั้มลูกทุ่ง 7 สาวสะบัดโชว์ ต่อมาในปี 2552 วง 7 สาวสะบัดโชว์ ได้เปลี่ยนชื่อเป็น G2G และออกอัลบั้ม G2G และในปี 2553 นลินได้รับการคัดเลือกไปเป็นหนึ่งในสมาชิกวงiME ร่วมด้วยสมาชิกชาวจีน 3 คน และชาวเกาหลีอีก 1 คน โดยนลินเป็นชาวไทยเพียงคนเดียวในวง 
ปลายปี 2556 นลินได้ตัดสินใจออกจากวงiME และปัจจุบันเป็นนักร้องและนักแสดงอิสระ
นลินคบหากับแอช จอร์แดน (Ash Jordan) แร็ปเปอร์ชาวอเมริกัน ทั้งคู่มีบุตรสาวด้วยกันหนึ่งคือ ชื่อ แอร่า (Aira) เมื่อวันที่ 24 ธันวาคม พ.ศ. 2565
การณิก ทองเปี่ยม

การณิก ทองเปี่ยม หรือ วีเจ นิกกี้ เกิดเมื่อ 16 เมษายน พ.ศ. 2523 เป็นวีเจทางช่องเอ็มทีวีไทยแลนด์ ศึกษาจบจากคณะเศรษฐศาสตร์ (ภาคอินเตอร์) มหาวิทยาลัยธรรมศาสตร์ และเป็นอดีตเชียร์ลีดเดอร์ ได้จัดรายการ MTV After School รายการสดทุกวันจันทร์ถึงศุกร์ ทางช่องเอ็มทีวีไทยแลนด์ นอกจากนั้นยังเคยเป็นดีเจคลื่น 99.5 Advanced Radio
ด้านชีวิตส่วนตัว สมรสกับนักธุรกิจ สมภพ วาณิชเสนี เมื่อปี พ.ศ. 2553
อากิฮิโกะ โยชิดะ

อะกิฮิโกะ โยะชิดะ (; โรมาจิ: "Yoshida Akihiko") เป็นนักออกแบบตัวละครเกม เกิดปี พ.ศ. 2510 เริ่มเข้าทำงานกับบริษัทสแควร์ ในปี พ.ศ. 2538 ผลงานการออกแบบที่เป็นที่รู้จักคือ ไฟนอลแฟนตาซี แทกติกส์ เวแกรนท์สตอรี ไฟนอลแฟนตาซี XII และไฟนอลแฟนตาซี III รุ่นนินเทนโด ดีเอส
รายชื่อตอนในคุณครูจอมเวท เนกิมะ! และเนกิมะ!?

รายชื่อตอนของอะนิเมะ เรื่อง "คุณครูจอมเวท เนกิมะ!" และ "เนกิมะ!?"
รายชื่อตอนของ "คุณครูจอมเวท เนกิมะ!".
ชื่อตอนขึ้นต้นด้วย "ชั่วโมง" (時間) และนับจำนวนตอนโดยใช้เลขโรมัน ตัวชื่อตอนเองเป็นวลีในภาษาละติน
รายชื่อตอนของ "เนกิมะ!?".
ชื่อตอนเป็นคำพูดของตัวละครในเรื่อง โดยชื่อของแต่ละตอนจะพูดตัวละครที่แตกต่างกัน (สำหรับตารางนี้ เพื่อคงชื่อตามต้นฉบับของ DEX ไว้ ตารางนี้จึงจะเขียนโดยใช้ชื่อตามการสะกดของ DEX เนื่องจากชื่อตัวละครในภาษาไทยของ DEX และในวิกิพีเดียบางชื่อสะกดต่างกันเล็กน้อย ยกเว้นในตอนที่ 21 ที่แม้ว่าหลังกล่องวีซีดี และ ดีวีดี จะเขียนเป็นทาคามิจิ แต่ในตารางนี้จะใช้ "ทาคาฮาตะ" ตามเสียงที่ปรากฏและชื่อต้นฉบับในภาษาญี่ปุ่น)
เดลตาแอร์ไลน์

เดลตาแอร์ไลน์  เป็นสายการบินหลักของสหรัฐ โดยมีฐานการบินหลักและสำนักงานใหญ่ที่ท่าอากาศยานนานาชาติฮาร์ตสฟีลด์–แจ็กสันในแอตแลนตา รัฐจอร์เจีย เที่ยวบินแรกของเดลต้าคือในปี 1929 ในปี 1972 เดลตาได้รวมกิจการกับนอร์ทเวสต์แอร์ไลน์ ในปี 1987 เดลตาได้รวมกิจการกับเวสเทิร์นแอร์ไลน์ ในปี 2010 เดลตาควบรวมกิจการกับนอร์ทเวสต์แอร์ไลน์ ณ ปี 2024 เดลตาแอร์ไลน์มีเที่ยวบินไปยัง 305 จุดหมายปลายทางละมีเครื่องบิน 847 ลำ
เดลตาแอร์ไลน์เป็นหนึ่งในสมาชิกผู้ก่อตั้งกลุ่มพันธมิตรสายการบินสกายทีม ในปี 2000
ประวัติ.
ประวัติศาสตร์ของเดลตาแอร์ไลน์เริ่มต้นด้วยการดำเนินการปัดฝุ่นพืชผลทางอากาศในชื่อ Huff Daland Dusters, Inc. บริษัทก่อตั้งขึ้นเมื่อวันที่ 2 มีนาคม พ.ศ. 2468 ในเมืองแมคอน รัฐจอร์เจีย ก่อนจะย้ายไปมอนโร รัฐลุยเซียนา ในฤดูร้อน ปีพ.ศ. 2468
อี. วูลแมน ผู้จัดการทั่วไปและต่อมาคือซีอีโอคนแรกของเดลตา นำกลุ่มนักลงทุนในท้องถิ่นมาซื้อทรัพย์สินของบริษัท เมื่อถึงเดือนมิถุนายน พ.ศ. 2473 การให้บริการได้ขยายออกไปทางทิศตะวันออกสู่แอตแลนตาและทางตะวันตกไปยังเมืองฟอร์ตเวิร์ธ รัฐเท็กซัส ผู้โดยสารหยุดให้บริการในเดือนตุลาคม พ.ศ. 2473 เมื่อสัญญาไปรษณีย์ทางอากาศสำหรับเส้นทางเดลต้าเป็นผู้บุกเบิกได้รับรางวัลจากสายการบินอื่น ซึ่งซื้อทรัพย์สินของเดลต้าแอร์เซอร์วิส
เดลต้าย้ายสำนักงานใหญ่จากมอนโร รัฐหลุยเซียน่า ไปยังที่ตั้งปัจจุบันในแอตแลนตาในปีพ.ศ. 2484 บริษัทได้เริ่มก่อตั้งชื่ออย่างเป็นทางการว่าเดลต้าแอร์ไลน์ในปีพ.ศ. 2488 ในปี พ.ศ. 2489 บริษัทได้เริ่มดำเนินการ การขนส่งสินค้าตามกำหนดเวลาอย่างสม่ำเสมอ ในปีพ.ศ. 2496 บริษัทได้เปิดเส้นทางบินระหว่างประเทศครั้งแรกหลังจากซื้อกิจการของชิคาโกและเซาเทิร์นแอร์ไลน์
ในปีพ.ศ. 2502 เป็นสายการบินแรกที่ทำการบินด้วยเครื่องดักลาส ดีซี-8 ในปีพ.ศ. 2508 เดลต้าเป็นสายการบินแรกที่บิน แมคดอนเนลล์ ดักลาซ ดีซี-9 บริการข้ามมหาสมุทรแอตแลนติก ในปีพ.ศ. 2321 ด้วยเที่ยวบินตรงจากแอตแลนตาไปลอนดอนเป็นเที่ยวบินแรก ต่อมาในปีพ.ศ. 2530 เดลตาแอร์ไลน์ได้เข้าซื้อกิจการของ เวสต์เทิรน์แอร์ไลน์
ในปีพ.ศ. 2533 เดลต้าเป็นสายการบินแรกในสหรัฐอเมริกาที่ทำการบินด้วยเครื่องบินแมคดอนเนลล์ ดักลาซ เอ็มดี-11 ในปีพ.ศ. 2534 เดลต้าได้เริ่มขยายเส้นทางระหว่างประเทศไปยังลาตินอเมริกา ในปีพ.ศ. 2546 บริษัทได้เปิดตัว ซอง ซึ่งเป็นสายการบินต้นทุนต่ำ ก่อนเลิกดำเนินงานไปในปีพ.ศ. 2549
ในเดือนมกราคม พ.ศ. 2553 นอร์ทเวสต์แอร์ไลน์ได้ควบรวมกิจการเข้ากับเดลตาแอร์ไลน์ สิ้นสุดการดำเนินงานของนอร์ทเวสต์
จุดหมายปลายทาง.
ข้อตกลงการบินร่วม.
ณ เดือนมีนาคม ค.ศ. 2024 เดลตาแอร์ไลน์ได้ทำข้อตกลงการบินร่วมกับสายการบินต่าง ๆ ดังนี้:
<templatestyles src="Div col/styles.css"/>
ฝูงบิน.
ณ เดือนมีนาคม ค.ศ. 2024 เดลตาแอร์ไลน์มีเครื่องบินประจำการในฝูงดังนี้:
เดลตาแอร์ไลน์มีอายุฝูงบินเฉลี่ย 15.3 ปี
เนกิมะ!?

เนกิมะ!? (; โรมาจิ: "Negima!?") เป็นอนิเมะ ที่นำเรื่องคุณครูจอมเวท เนกิมะ! มาเสนอใหม่ในอีกมุมมอง ซึ่งออกฉายครั้งแรกเมื่อ 4 ตุลาคม พ.ศ. 2549 โดยทีตัวละครและสถานที่ส่วนใหญ่เหมือนกับในเรื่อง คุณครูจอมเวท เนกิมะ! มีจำนวนตอนทั้งหมด 26 ตอน ในภาคนี้มีการผลิตเป็นวิดีโอเกมสำหรับเครื่องเพลย์สเตชัน 2 ในชื่อเนกิมะ!?สองเกม และสำหรับเครื่องนินเทนโดดีเอสสองเกม และสำหรับเครื่องวีอีกหนึ่งเกม
เนื้อเรื่อง.
ในช่วง 3 ตอนแรกนั้น จะเป็นเนื้อหาแบบในมังงะเล่ม 3 ช่วงที่สู้กับเอวาเจลีน หลังจากนั้นตั้งแต่ตอนที่ 4 จะเป็นช่วงที่กล่าวถึง "ผลึกดวงดาว(Star Cristal)" ที่เป็นแหล่งพลังเวทจำนวนมหาศาลแต่ไม่สามารถควบคุมพลังได้ ซึ่งเก็บไว้ที่โรงเรียนเวทมนตร์ของเนกิเก็บไว้นั้นได้หายไป และถูกนำมาใช้ในโรงเรียนมาโฮระ โดยมีเป้าหมายมาที่ตัวเนกิและนักเรียน
การออกแบบตัวละครของ เนกิมะ!?
การออกแบบตัวละครในภาคนี้จะแตกต่างจากอนิเมะภาคแรกอย่างเห็นได้ชัด โดยรวมแล้วสวยงามมากกว่าอนิเมะภาคแรก
แต่ยังคงมีการเปลี่ยนแปลงในบางจุดที่แตกต่างจากมังงะ เช่น สีผมของยูนะ สีผมของเซ็ทสึนะ(เซ็ทจัง)สีตาของอาซึนะ สีผมของอาเซกาว่า จิซาเมะ(ชิอุ) สีผม,ตาของ อายาเซะ ยูเอะ(ยูเอะคิจิ) เป็นต้น
นีโอ บัคดิโอ การ์ด.
ในภาคนี้ จะมีการเปลี่ยนรูปแบบของการบัคดิโอ และการ์ดบัคดิโอ โดยหลังจากทำพันธสัญญาแบบเสมือนกับผู้ใช้เวทย์แล้ว
จะเกิดการ์ดทั้งหมด 3 รูปแบบ และในการเรียกใช้ในแต่ละครั้งจะสุ่มเลือกการ์ดจากการ์ดทั้ง 3 รูปแบบ
คุณสมบัติของการ์ด.
การ์ดทั้ง 3 รูปแบบนั้น แม้จะมีพลังและความสามารถต่างกัน แต่มีคุณสมบัติหลักๆที่เหมือนกันคือ
เพลงประกอบการ์ตูนโทรทัศน์.
เพลงประกอบการ์ตูนโทรทัศน์เรื่อง เนกิมะ!? มีเพลงเปิดคือ 1000%Sparking! และเพลงปิดคือ A-LY-YA! 
โดยทั้ง 2 เพลงมีการแยกร้องตามกลุ่มนักเรียนที่แบ่งโดยกลุ่มเพื่อน และความสัมพันธ์กันทั้งหมด 10 เวอร์ชัน ได้แก่<br>
* อาเคมิ คันดะ ผู้ที่พากย์อาซึนะ, รินะ ซาโต้ ผู้ที่พากย์เนกิ, ไอ โนนากะ ผู้ที่พากย์โคโนกะ และ ยู โคบายาชิ ผู้ที่พากย์เซ็ตซึนะ
* ฮาสึกิ ทานากะ ผู้ที่พากย์คู เฟย, ยูอิ โฮริเอะ ผู้ที่พากย์มากิเอะ และ จุงโกะ มินางาวะ ผู้ที่พากย์อา
ยากะ<br>
* นัตสึโกะ คุวาทานิ ผู้ที่พากย์ยูเอะ, ซาวะ อิชิเงะ ผู้ที่พากย์ฮารุนะ และ มามิโกะ โนโตะ ผู้ที่พากย์โนโดกะ
* เรียวโกะ ชิราอิชิ ผู้ที่พากย์คาเอเดะ, คิมิโกะ โคยามะ ผู้ที่พากย์ฟูกะ และ มาริ คาโนะ ผู้ที่พากย์ฟูมิกะ
* มาโดกะ คิมุระ ผู้ที่พากย์ยูนะ, โคโทมิ ยามากาวะ ผู้ที่พากย์อิซึมิ, อาซุมิ ยามาโมโตะ ผู้ที่พากย์อากิระ และ ไอ บันโด ผู้ที่พากย์มิโซระ
* ชิสึกะ อิโต้ ผู้ที่พากย์มิสะ, มามิ เดกุชิ ผู้ที่พากย์มาโดกะ และ อาคาเนะ โอมาเอะ ผู้ที่พากย์ซากุระโกะ
* ไม คาโดวากิ ผู้ที่พากย์ซาโตมิ, อาเคโนะ วาตานาเบะ ผู้ที่พากย์ชาช่ามารุ และ ยูกิ มัตสึโอกะ ผู้ที่พากย์เอวานเจลีน
* มิโฮะ ซากุมะ ผู้ที่พากย์มานะ, ยูมิ ชิมุระ ผู้ที่พากย์ชิอุ(จิซาเมะ), มิสะ โคบายาชิ ผู้ที่พากย์ชิซุรุ, ไม ไอซาวะ ผู้ที่พากย์นัตซึมิ และ ยูกะ อิโนคุชิ ผู้ที่พากย์ซาซี่
* ยูริ ชิราโทริ ผู้ที่พากย์ซาโยะ, อายานะ ซาซางาวะ ผู้ที่พากย์คาซึมิ, ชิอากิ โอซาวะ ผู้ที่พากย์เจ้า และ นาโอมิ อิโนอุเอะ ผู้ที่พากย์ซัตสึกิ
* นักพากย์ตัวละครหลัก และนักเรียนในห้อง 3-A ทั้งหมด
เนกิมะ!? นีโอ.
เนกิมะ!? นีโอ เป็นมังงะแบบ Side Story ที่เขียนโดย อ. ทาคุยะ ฟุจิมะ ที่เคยเขียนโดจิน ของเนกิมะ โดยอิงเนื้อเรื่องตามอนิเมะ เนกิมะ!? เป็นหลัก(เช่น การใช้นีโอบัคดิโอการ์ดเป็นการ์ดพันธะสัญญา) แต่จะฉีกแนวไปอีกพอสมควร เนื้อหาในช่วงแรกนั้นจะกล่าวถึงชีวิตในอดีตก่อนจะมาเป็นครูของเนกิ สปริงฟีลด์
ลงตีพิมพ์ในนิตยสารอาบราคาดาบรา (Abracadabra) และออกเป็นฉบับรวมเล่มแล้ว 4 เล่ม โดยสำนักพิมพ์โคดันฉะ และมีเป็นแบบลิมิตเทดอิดิชั่น 3 เล่ม คือ
จักรพันธุ์ โปษยกฤต

จักรพันธุ์ โปษยกฤต (เกิด 16 สิงหาคม พ.ศ. 2486) เป็นจิตรกรไทยและมีผลงานจิตรกรรมไทย ศิลปินแห่งชาติ สาขาทัศนศิลป์ (จิตรกรรม) ประจำปี พุทธศักราช 2543 เจ้าของนามปากกา "ศศิวิมล"
ประวัติ.
จักรพันธุ์ โปษยกฤต หรือที่รู้จักกันในนาม อาจารย์จักรพันธุ์ โปษยกฤต เกิดเมื่อวันที่ 16 สิงหาคม พ.ศ. 2486 ที่กรุงเทพมหานคร เป็นบุตรของนายชุบ และนางสว่างจันทร์ โปษยกฤต ระยะแรกเข้าศึกษา ต่อที่โรงเรียนวชิราวุธวิทยาลัย จากนั้นจึงเข้าศึกษาต่อที่คณะจิตรกรรมและประติมากรรม มหาวิทยาลัยศิลปากร
ได้รับการยกย่องเชิดชูเกียรติเป็นศิลปินแห่งชาติ สาขาทัศนศิลป์ (จิตรกรรม) ประจำปีพุทธศักราช 2543 ได้รับการยกย่องเป็น 1 ใน 52 นายช่างเอกในรอบ 200 ปี แห่งกรุงรัตนโกสินทร์ อาจารย์จักรพันธุ์ เคยเป็นพระอาจารย์พิเศษถวายการสอนวิชาจิตรกรรมให้กับทูลกระหม่อมหญิงอุบลรัตนราชกัญญา สิริวัฒนาพรรณวดี และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ปัจจุบันได้ก่อตั้งมูลนิธิจักรพันธุ์ โปษยกฤต ซึ่งเป็นทั้งพิพิธภัณฑ์ มูลนิธิ สถานที่ทำงาน และโรงละครหุ่นกระบอก ขึ้นที่บริเวณบ้านพัก ถนนเอกมัย
อาจารย์จักรพันธุ์ โปษยกฤต เป็นศิลปินอิสระที่มีความเชี่ยวชาญด้านจิตรกรรมทั้งแบบไทยประเพณีและศิลปะร่วมสมัย มีเอกลักษณ์เป็นของตนเอง อีกทั้งผลงานอื่น ๆ ได้แก่ งานพุทธศิลป์ ประเภทจิตรกรรมฝาผนังโบสถ์ เช่น โบสถ์วัดตรีทศเทพวรวิหาร วัดเขาสุกิม งานประติมากรรมไทย เช่น ประติมากรรมรูปเจ้าเงาะกับเด็กเลี้ยงควาย จากเรื่องสังข์ทอง พระราชนิพนธ์ในพระบาทสมเด็จพระพุทธเลิศหล้านภาลัย ที่อุทยานพระบรมราชานุสรณ์พระบาทสมเด็จพระพุทธเลิศหล้านภาลัย อำเภออัมพวา จังหวัดสมุทรสงคราม งานหุ่นกระบอก เช่น หุ่นกระบอกเรื่องสามก๊ก ตอนโจโฉแตกทัพเรือ ตะเลงพ่าย งานซ่อมหุ่นวังหน้า เป็นต้น
การศึกษา.
ในปี พ.ศ. 2504 ศึกษามัธยมศึกษาตอนปลาย ที่โรงเรียนวชิราวุธวิทยาลัย และ จากนั้นจึงเข้าศึกษาต่อที่ คณะจิตรกรรมและประติมากรรม มหาวิทยาลัยศิลปากร จนปี พ.ศ. 2511 ได้รับปริญญา ศบ. (จิตรกรรม) จากคณะจิตรกรรมและประติมากรรม มหาวิทยาลัยศิลปากร
การทำงาน.
อาจารย์จักรพันธุ์ เคยเป็นพระอาจารย์พิเศษถวายการสอนวิชาจิตรกรรมให้กับทูลกระหม่อมหญิงอุบลรัตนราชกัญญา สิริวัฒนาพรรณวดี และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีระหว่างปี พ.ศ. 2509 ต่อมาในปี พ.ศ. 2512-2517 เป็นอาจารย์พิเศษสอนวิชาศิลปะไทย คณะมัณฑนศิลป์ มหาวิทยาลัยศิลปากร จากปี พ.ศ. 2510 จนถึงปัจจุบัน เป็นศิลปินอิสระ ทำงานจิตรกรรม งานหุ่นไทย และงานวิจิตรศิลป์อื่น ๆ อาจารย์จักรพันธุ์ได้ก่อตั้งและดำรงตำแหน่งประธานมูลนิธิจักรพันธุ์ โปษยกฤต ซึ่งเป็นพิพิธภัณฑ์ รวบรวมงานช่างอันทรงคุณค่าตั้งแต่สมัยโบราณและงานช่างสกุลหนึ่งในรัชกาลที่ 9 เป็นสถานที่ทำงานของประธานมูลนิธิ ศิลปินแห่งชาติ และศิลปินพื้นบ้านดีเด่น ระดับปรมาจารย์ถึง 5 ท่าน ซึ่งทั้ง 5 ท่าน อาจารย์จักรพันธุ์ได้เขียนไว้ในหนังสือ คิดถึงครู ได้แก่
เรือเอกไชยเหินหาว

เรือเอกไชยเหินหาวเป็นเรือประเภทเรือเอกไชยในลำดับชั้นของเรือพระที่นั่งในกระบวนพยุหยาตราชลมารค ซึ่งเกือบเทียบเท่าเรือพระที่นั่งกิ่ง ทำหน้าที่เป็นเรือคู่ชักใช้นำหน้าหรือชักลากเรือพระที่นั่งสุพรรณหงส์ คู่กับเรือเอกไชยหลาวทองหรือสำหรับชักลากเรือพระที่นั่ง ในกรณีที่ฝีพายไม่เพียงพอ ปัจจุบันเก็บรักษาที่ พิพิธภัณฑสถานเรือพระราชพิธี คลองบางกอกน้อย
ประวัติ.
เรือเอกไชยเหินหาวสร้างขึ้นในสมัยรัชกาลที่ 1 เรือลำนี้ได้ถูกระเบิดได้รับความเสียหายใน สงครามโลกครั้งที่ 2 พ.ศ. 2487 ต่อมากรมศิลปากรได้ตัดหัวเรือและท้ายเรือเก็บรักษาไว้ในพิพิธภัณฑ์ เมื่อปี 2491
ลำปัจจุบัน สร้างขึ้นเมื่อปี พ.ศ. 2508 จากหัวและท้ายเรือเดิม โดยกรมอู่ทหารเรือ วางกระดูกงูเรือเมื่อวันที่ 2 เมษายน พ.ศ. 2508 เริ่มสร้างเมื่อ 4 มิถุนายน พ.ศ. 2508 ลงน้ำเมื่อ 18 กันยายน พ.ศ. 2510 จากนั้นจึงทำการตกแต่งตัวเรือโดยช่างแกะสลักทำงานประมาณ 14 เดือนช่างรักปิดทองทำงาน 6 เดือน ช่างเขียนลายรดน้ำทำงานประมาณ 6 เดือน ช่างปิดทองและประดับกระจกทำงานประมาณ 4 เดือน
ในปี พ.ศ. 2524 ได้ทำการซ่อมใหญ่ เปลี่ยนไม้ตัวเรือที่ผุซึ่งชำรุดบางส่วน ลงรักปิดทอง ทาสีตัวเรือใหม่และอื่น ๆ เพื่อให้ทันใช้ในงานสมโภชน์กรุงรัตนโกสินทร์ 200 ปี ในวันที่ 5 เมษายน พ.ศ. 2525 เริ่มซ่อมทำตั้งแต่ 4 กันยายน พ.ศ. 2524 จนถึงวันที่ 2 มีนาคม พ.ศ. 2525 โดยมี บริษัท สหายสันต์ จำกัด เป็นผู้รับเหมาซ่อมทำ
นกนางนวลแกลบหงอนใหญ่

นกนางนวลแกลบหงอนใหญ่ (ชื่อวิทยาศาสตร์: "Thalasseus bergii") เป็นนกทะเลชนิดหนึ่งในวงศ์นกนางนวลแกลบ (Sternidae)
จัดเป็นนกนางนวลแกลบที่มีขนาดใหญ่ มีขนาดลำตัวพอ ๆ กับนกนางนวลทั่วไป แต่มีรูปร่างเพรียวลู่ลมตามประสานกนางนวลแกลบ แต่ก็มีขนาดใหญ่กว่านกนางแกลบด้วยกันอย่างเห็นได้ชัดเจน 
มีจะงอยปากแหลมสีเหลืองที่ใช้ในการหาอาหาร ปลายปีกแหลมยาว และลักษณะเด่นอันที่มาของชื่อสามัญ คือ มีขนกระจุกบริเวณท้ายทอยเหมือนหงอน ซึ่งนอกฤดูผสมพันธุ์จะมีลายดำเปรอะเป็นขีด ๆ ตั้งแต่รอบตา แต่เมื่อเข้าสู่ฤดูผสมพันธุ์หงอนจะมีสีเข้ม เหมือนใส่หมวกสีดำ แลดูสะดุดตามากยิ่งขึ้น
มีถิ่นกระจายพันธุ์กว้างไกล พบได้ตั้งแต่ชายฝั่งมหาสมุทรแอตแลนติกทางตอนใต้ของแอฟริกา เรื่อยมาตามริมชายฝั่งมหาสมุทรอินเดียจนมาถึงมหาสมุทรแปซิฟิก และรอบทวีปออสเตรเลีย รวมถึงหมู่เกาะในแถบนั้น
เป็นนกที่หากินด้วยการพุ่งตัวลงไปในทะเลจับปลากินเป็นอาหาร สามารถลงไปได้ลึกถึง 1 เมตร และบินได้ห่างจากชายฝั่งไกลถึง 10 กิโลเมตร
ในช่วงฤดูผสมพันธุ์ นกนางนวลแกลบหงอนใหญ่จะอยู่รวมกันเป็นฝูงใหญ่หนาแน่ตามชายฝั่งและเกาะ โดยจะวางไข่ครั้งละ 2 ฟองบนหลุมที่ขุดขึ้นบนดิน โดยในฝูงจะมีการป้องกันตัวจากนักล่าและปกป้องซึ่งกันและกัน
ในประเทศไทย พบได้ตามอ่าวตะบูนและแหลมผักเบี้ย ในจังหวัดเพชรบุรี จัดเป็นสัตว์ป่าคุ้มครอง
นิ่มซี่เส็ง

นิ่มซี่เส็ง เป็นกลุ่มธุรกิจด้านการขนส่ง ภายใต้ชื่อ บริษัท นิ่มซี่เส็ง กรุ๊ป จำกัด โดยมีต้นกำเนิดที่จังหวัดเชียงใหม่ และขยายกิจการเพื่อการขนส่งในระดับประเทศ และมีธุรกิจที่เกี่ยวข้องเช่นบริษัท นิ่มซี่เส็ง หิน-ทราย จำกัด บริษัท นิ่มซี่เส็งรถยก จำกัด ธุรกิจลีสซิ่ง ธุรกิจพัฒนาอสังหาริมทรัพย์
ประวัติ.
นิ่มซี่เส็ง เป็นธุรกิจของตระกูลสุวิทย์ศักดานนท์ เริ่มก่อตั้งโดย 3 พี่น้องคือ นายอุทัต สุวิทย์ศักดานนท์ นายอุทาน สุวิทย์ศักดานนท์ และ นายอุดม สุวิทย์ศักดานนท์ โดยเริ่มจากธุรกิจค้าผลไม้ในตลาดวโรรส และต่อมาได้รับจ้างขนส่งผลไม้และสินค้าระหว่างเชียงใหม่และภูมิภาคต่างๆ 
ในปี พ.ศ. 2514 ทั้ง 3 พี่น้องได้จดทะเบียน ตั้งห้างหุ้นส่วนจำกัดขึ้น แต่ด้วยความบกพร่องของงานเอกสารในช่วงจดทะเบียน ชื่อห้างหุ้นส่วนจึงเปลี่ยนจาก "นิ้มซี่เส็ง" ซึ่งเป็นชื่อร้านโชวห่วยเดิมของเตี่ย กลายเป็น "นิ่มซี่เส็ง" แต่ทั้ง 3 ก็ได้ใช้ชื่อนี้มาตลอด
ในปีเดียวกัน หจก.นิ่มซี่เส็ง ก็ตั้งสาขาแรกในกรุงเทพฯ ขึ้นที่บริเวณสี่แยกมหานาค โดยใน 2 ปีแรกอุดม น้องชายคนที่ 3 ลงมาดูแลเป็นผู้จัดการสาขาด้วยตนเอง ขณะที่พี่ชายอีก 2 คน คือ อุทัต และอุทาน ดูแลธุรกิจอยู่ที่เชียงใหม่
การตัดสินใจเปลี่ยนธุรกิจของทั้ง 3 พี่น้อง นับว่ามาได้ถูกทาง เพราะหลังจากเข้ามาจับงานขนส่งสินค้าอย่างจริงจัง ชื่อของ หจก.นิ่มซี่เส็ง ก็ได้รับความนิยม จนต้องเริ่มขยายสาขาออกไปยังท่าลี่ อ.จอมทอง อ.ป่าซาง จ.ลำพูน และ อ.ฝาง ในอีกไม่กี่ปีต่อมา
พร้อมกันนั้น จากช่วงเริ่มต้นที่มีรถอยู่ในเครือเพียงไม่กี่คัน ก็เริ่มมีเจ้าของรถบรรทุกรายอื่นที่เชื่อในชื่อของนิ่มซี่เส็ง เสนอตัวขอนำรถเข้ามาวิ่งอยู่ในเครือข่ายด้วย
ปี พ.ศ. 2527 ขณะที่ประเทศไทยต้องประสบภาวะวิกฤติการเงินจากการประกาศลดค่าเงินบาท แต่กลับส่งผลดีต่อนิ่มซี่เส็งเพราะมีผู้ส่งออกเข้ามาใช้บริการในการขนส่งสินค้ามากขึ้น เพราะผลจากการลดค่าเงินทำให้การส่งออกของประเทศไทยดีขึ้น
ในปี พ.ศ. 2531 จึงได้มีการจดทะเบียนตั้งบริษัทนิ่มซี่เส็ง ขนส่ง 1988 ขึ้น
อีก 2 ปีต่อมา นิ่มซี่เส็งขนส่ง ก็ได้ย้ายสำนักงานใหญ่ในจังหวัดเชียงใหม่ ออกมาอยู่บนพื้นที่ประมาณ 70 ไร่ บนถนนซุปเปอร์ไฮเวย์เชียงใหม่-ลำปาง
ปัจจุบัน เครือข่ายของนิ่มซี่เส็ง ทั้งด้านการขนส่ง และลีสซิ่งสามารถครอบคลุมพื้นที่ภาคเหนือตอนบนได้ทั้งหมด โดยนิ่มซี่เส็งขนส่งมีสาขาในภาคเหนือ 7 สาขา และในกรุงเทพฯ ได้ขยายสาขาเพิ่มจากสี่แยกมหานาค ไปยังถนนพุทธมณฑล สาย 2 และสาย 5 ทำให้รวมแล้วจะมีสาขาอยู่ทั้งสิ้น 10 สาขา มีรถบรรทุกในเครือรวมทั้งรถร่วมประมาณ 500 คัน พนักงานขนสินค้า และคนขับประมาณ 1,000 คน
ชื่อ.
นิ่มซี่เส็ง (林時盛) มาจากคำว่า นิ่ม มาจาก แซ่ลิ้ม (林) ส่วน ซี่เส็ง (時盛) คือพระอาทิตย์ขึ้น ที่มีความหมายว่า มีแสงสว่างตลอดเวลา หรือจะต้องขึ้นตลอดเวลา
ไฮน์ริช ฮาเรอร์

ไฮน์ริช ฮาเรอร์  ชาวออสเตรียที่ถูกจับเป็นเชลยในสงครามโลกครั้งที่สอง แล้วหนีออกจากค่ายในประเทศอินเดียเข้าไปทิเบตเป็นเวลา 7 ปี และได้ช่วยเป็นครูสอนองค์ทะไลลามะเกี่ยวกับเรื่องราวของโลกภายนอก เมื่อประเทศจีนเข้ายึดทิเบตเขาจึงกลับบ้านเกิด เรื่องราวของเขาถูกเขียนเป็นหนังสือ "Seven Years in Tibet" และถ่ายทอดเป็นภาพยนตร์ด้วยเช่นกันในชื่อ "7 ปี โลกไม่มีวันลืม" ซึ่งได้แบรด พิตต์ มารับบทเป็นตัวเขาในเรื่อง
ประวัติ.
ไฮน์ริช ฮาเรอร์ เกิดเมื่อ 6 กรกฎาคม พ.ศ. 2455 ในประเทศเยอรมนี เขาเรียนด้านภูมิศาสตร์ที่มหาวิทยาลัยคาร์ล ฟรันทซ์ (Karl-Franzens University) ที่กราซ และต่อมาเมื่อนาซีเยอรมนีขยายอำนาจเข้าสู่ออสเตรีย เขาได้ร่วมเป็นสมาชิกชตวร์มอัพไทลุง และไปปฏิบัติการที่ประเทศปากีสถาน และถูกจับโดยทหารอังกฤษนำไปคุมขังที่ค่ายในประเทศอินเดีย
วันที่ 10 พฤษภาคม พ.ศ. 2487 เขาหลบหนีออกจากค่ายและลัดเลาะไปตามแนวเทือกเขาหิมาลัยจนไปถึงทิเบต
อ่าวบอทเนีย

อ่าวบอทเนีย  อยู่ทางตอนเหนือของทะเลบอลติก ขนาบข้างด้วยประเทศสวีเดนทางทิศตะวันตกกับประเทศฟินแลนด์ทางทิศตะวันออก อ่าวบอทเนียมีพื้นที่ราว 117,000 ตารางกิโลเมตร ความยาวในแนวเหนือ-ใต้ประมาณ 725 กิโลเมตร ความกว้างในแนวตะวันออก-ตะวันตกประมาณ 240 กิโลเมตร มีความลึกเฉลี่ยเพียง 60 เมตร จุดที่ลึกที่สุด (295 เมตร) อยู่ทางทิศตะวันตกของอ่าว
อ่าวบอทเนียได้รับน้ำจืดจากแม่น้ำหลายสาย เช่น แม่น้ำแองเจอร์แมน อูเม ลูเล ทอร์เน เกมิ และแม่น้ำโอวลุ ทำให้น้ำทะเลในอ่าวมีความเค็มต่ำมากจนสามารถจับตัวเป็นน้ำแข็งได้นานประมาณ 5 เดือนในแต่ละปี ภายในอ่าวมีเกาะขนาดเล็กหลายแห่งทำให้การเดินเรือทำใด้ยาก เมืองท่าที่สำคัญในอ่าวบอทเนีย ได้แก่ โปริ วาซา และโอวลุในประเทศฟินแลนด์ รวมไปถึงลูเล่ว(Luleå) แฮร์เนอแซนด์ ซุนด์สวอน(Sundsvall) และเยฟเล (Gävle) ในสวีเดน
หนูฮัก พูมสะหวัน

หนูฮัก พูมสะหวัน (9 เมษายน พ.ศ. 2453 - 9 กันยายน พ.ศ. 2551) อดีต ประธานาธิบดีลาว และอดีตหนึ่งในผู้ร่วมก่อตั้งพรรคประชาชนปฏิวัติลาว
ประวัติ.
หนูฮัก พูมสะหวัน เป็นบุตรของนายทองพัก กับนางบันทูน พูมสะหวัน เกิดเมื่อวันที่ 9 เมษายน พ.ศ. 2453 ในครอบครัวเชื้อสายญวน ที่บ้านพาลุกา แขวงเมืองมุกดาหาร (ปัจจุบันขึ้นกับตำบลชะโนด อำเภอหว้านใหญ่ จังหวัดมุกดาหาร) ในราชอาณาจักรไทย มีน้องสาวชื่อนางสีดา พูมสะหวัน เรียนหนังสือชั้นต้นที่วัดมโนภิรมย์ ซึ่งเป็นวัดเก่าแก่สร้างขึ้นโดยพี่ชายเจ้าจันทกินรี เจ้าเมืองมุกดาหาร อนึ่งนางบันทูนผู้เป็นมารดาเป็นหลานสาวของพระอมรฤทธิธาดา (ญาหลวงทัด) เจ้าเมืองพาลุกากรภูมิ ต่อมาครอบครัวได้ย้ายไปตั้งถิ่นฐานกับครอบครัวที่เมืองคันธบุรี ประเทศลาว ในช่วงที่ยังสอนบ่าว หรือ ราวอายุ 14–15 ปี ปัจจุบันบ้านเดิมของหนูฮักที่พาลุกา ยังคงเหลือเสาบ้านเพียงเสาเดียวเป็นอนุสรณ์
ปี พ.ศ. 2493 หนูฮักได้เข้าร่วมขบวนการต่อต้านฝรั่งเศสในลาวพร้อมกับผู้นำของลาวฝ่ายซ้ายคนอื่น ๆ ต่อมาเมื่อมีการก่อตั้งพรรคประชาชนลาว (พรรคประชาชนปฏิวัติลาวในปัจจุบัน) ในปี พ.ศ. 2498 จึงได้รับเลือกให้เป็นกรรมการกลางของพรรค
ในปี พ.ศ. 2502 หนูฮักพร้อมด้วยเจ้าสุภานุวงศ์ และผู้นำลาวฝ่ายซ้ายคนอื่น ๆ ถูกรัฐบาลลาวฝ่ายขวาจับกุม แต่คณะบุคคลดังกล่าวก็สามารถหลบหนีไปได้และได้เคลื่อนไหวเพื่อการปฏิวัติลาว โดยหนูฮักรับผิดชอบเขตงานแถบภาคเหนือของลาว (เชียงขวางและหัวพัน) และได้มีบทบาทในการร่วมรัฐบาลกับรัฐบาลลาวฝ่ายขวาที่เวียงจันทน์ทุกครั้ง
หลังการเปลี่ยนแปลงการปกครองและสถาปนาประเทศลาวในปี พ.ศ. 2518 หนูฮัก พูมสะหวันจึงได้รับการแต่งตั้งให้เป็นรองนายกรัฐมนตรีและรัฐมนตรีกระทรวงการเงิน กำกับดูแลเศรษฐกิจของประเทศเป็นเวลาหลายปี
ในเดือนพฤศจิกายน พ.ศ. 2535 หนูฮักจึงได้รับเลือกให้เป็นประธานาธิบดีลาว แทนนายไกสอน พมวิหาน ซึ่งถึงแก่กรรมขณะดำรงตำแหน่ง จนถึงปี พ.ศ. 2541 หลังจากนั้นจึงดำรงตำแหน่งที่ปรึกษาพิเศษของคณะกรรมการศูนย์กลางพรรคต่อมาเป็นเวลา 5 ปีก่อนจะเกษียณตัวเอง และเริ่มหายหน้าไปจากสาธารณชน
หนูฮัก พูมสะหวัน ถึงแก่อสัญกรรมเมื่อวันที่ 9 กันยายน พ.ศ. 2551 ที่นครหลวงเวียงจันทน์ ประเทศลาว ขณะมีอายุ 98 ปี นับเป็นผู้ร่วมการก่อตั้งพรรคประชาชนปฏิวัติลาวคนสุดท้ายที่ถึงแก่อสัญกรรม